Geir Lundestad

Geir Lundestad (1945–2023) var en norsk historiker som særlig forsket på den kalde krigens historie. Han var direktør for Det Norske Nobelinstitutt fra januar 1990 til desember 2014.Geir Vestrum Olsson, Jenny Dahl Bakken, Ida Creed: Geir Lundestad er død - NRK 23. september 2023Berit Reiss-Andersen, Olav Njølstad: Geir Lundestad  satte dype spor etter seg - Minneord i Aftenposten 9. oktober 2023Knut Einar Eriksen, John Herstad, Helge Øystein Pharo, Øyvind Østerud: Geir Lundestad var nyskapende og sterk - Minneord i Aftenposten 13. okt. 2023

Geir Lundestad ble født den 17. januar 1945 i Sulitjelma, et gruvesamfunn i Salten, og vokste opp i Bodø.

Lundestad ble cand.philol. med hovedfag i historie ved Universitetet i Oslo i 1970; tema for hovedoppgaven var norsk-tyske relasjoner etter andre verdenskrig. I 1976 tok Lundestad doktorgrad i historie ved Universitetet i Tromsø. Doktoravhandlingen The American non-policy towards Eastern Europe 1943-1947: Universalism in an area not of essential interest to the United States omhandler hvordan USA vurderte sitt generelle ønske om frihandel i Øst-Europa opp mot hensynet til et avspent forhold til Sovjetunionen.

Hans fagområde var nyere historie med vekt på USAs forhold til Vest-Europa under den kalde krigen. Lundestad er kjent for «empire by invitation» (imperium gjennom invitasjon), hans forklaringsteori på hvordan Europa fikk i utgangspunktet skeptiske USA til å knytte seg sterkt og forpliktende til forsvaret av Vest-Europa mot Sovjetunionen under den kalde krigen.

Lundestad var ansatt ved Universitetet i Tromsø fra 1974 som universitetslektor i historie, professor i amerikakunnskap (1979–1988), professor i historie (1988–1990). Han deltok også i forskningsprosjekt ved Harvard University (1978–1979, 1983) og Woodrow Wilson Center (1988–1989). Han var direktør ved Det Norske Nobelinstitutt i perioden 1990–2014 og var i samme periode sekretær for Den Norske Nobelkomite. Han etablerte også en egen forskningsavdeling ved Nobelinstituttet som ga opphold til mer enn 130 gjesteforskere i tillegg til å arrangere seminarer, forelesninger og konferanser.

Lundestad utga i 1985 en lærebok i internasjonal politisk historie etter 1945, Øst, vest, nord, sør. Boka er ny revidert utgave ca. hvert femte år og er utkommet på flere språk, som svensk, russisk, kinesisk. Den engelske utgaven er den mest solgte og er særlig populær ved læresteder i Canada.Spør en historiker  med Geir Lundestad 03.11.2013

I en ulykke i barndommen mistet Lundestad to fingre på høyre hånd.Kameraten hogg av ham fingrene - an.no 6. desember 2014

 Priser og hedersbevisninger  
Lundestad var kommandør av St. Olavs Orden (2008).«Utnevnelser til St. Olavs Orden», Kongehuset, 20. november 2008. I 2009 ble han utnevnt til årets Oslo-ambassadør av VisitOslo og Markedsføringsforeningen i Oslo for sin innsats for å sette Oslo på kartet.www.visitoslo.com Han var også medlem av det britiske Royal Historical Society.70 års omtale i Aftenposten 1. des. 2014  

 Bibliografi 
Lundestads mest betydningsfulle bøker er: The American Non-Policy Towards Eastern Europe 1943-1947 (doktoravhandling) (1975), America, Scandinavia and the Cold War 1945-1949 (1980), Øst, vest, nord, sør : hovedlinjer i internasjonal politikk siden 1945 (revidert fire ganger 1985–2005), "Empire" by integration: the United States and European integration 1945-1997 (1998).

 The American Non-Policy Towards Eastern Europe  1943-1947. (Oslo – New York, 1975, reprinted 1978) 
 America, Scandinavia, and the Cold War 1945-1949. (New York – Oslo, 1980)
 East, West, North, South: Major Developments in International Politics Since 1945. (Oslo – Oxford, 1987, oppdatert i 1991, 1996, 1999 and 2004) Utgitt på; engelsk, norsk, svensk, russisk, kinesisk og tyrkisk. 
 'The American "Empire" and Other Studies of US Foreign Polict in Comparative Perspective. (Oxford – Oslo, 1990)
 Beyond the Cold War: New Dimensions in International Relations. (redigert sammen med Odd Arne Westad, Oslo – Oxford, 1993)
 The Fall of Great Powers, Peace, Stability, and Legitimacy. (redigert av Lundestad, Oxford – Oslo, 1994) ISBN 82-00-21922-4
 Øst, vest, nord, sør : hovedlinjer i internasjonal politikk 1945-1995 1. norske utgave 1985, 2. utgave 1991, 3. utgave 1996 ISBN 82-00-22536-4
 "Empire" by Integration: The United States and European Integration 1945-1997. (Oxford, 1998.) Japansk utgave 2005.
 No End to Alliance. The United States and Western Europe: Past, Present, and Future . (Redigert av Lundestad, Macmillan 1998.) 
 “The Nobel Peace Prize” i Agneta Wallin Levinovitz and Nils Ringertz, red., The Nobel Prize. The First 100 years.  (London – Singapore, 2001).
 War and Peace in the 20th Century and Beyond . (redigert sammen med Olav Njølstad, Singapore, 2002)
 The United States and Western Europe Since 1945: From “Empire” by Invitation to Transatlantic Drift. (Oxford, 2003, paperback 2005), norsk utgave 2004. 
 Just Another Major Crisis? The United States and Europe Since 2000. (redigert av Lundestad, Oxford 2008)
 Fredens sekretær Nobels fredspris gjennom 25 år Kagge forlag (2015) ISBN 978-82-489-1707-6
 Drømmen om fred på jord : Nobels fredspris fra 1901 til i dag Kagge forlag (2017)

 Referanser 

 Eksterne lenker 



Kategori:Norske historieprofessorer
Kategori:Norske historikere
Kategori:Professorer ved Universitetet i Tromsø
Kategori:Personer tilknyttet Harvard
Kategori:Medlemmer av Det Norske Videnskaps-Akademi
Kategori:Personer fra Bodø kommune
Kategori:Personer fra Fauske kommune
Kategori:Nobelkomiteens sekretærer
Kategori:Kommandører av St. Olavs Orden